Što smiju, a što ne smiju činiti visokomoralni Hrvati dok se voze javnim prijevozom od svog doma do posla, na izrazito brutalan način je osvijestio mladi par iz Zagreba. Zbog bezazlene puse u javnosti dosad su stradavali gay parovi, no ovoga puta batine je zaradio heteroseksualni par

'Dakle, jučer oko 8.20 sati idemo na posao cura i ja. Dok smo se vozili sedmicom, naslonila se na mene i poljubila me, lagano u usne. Neki tip (oko 60-ak godina) koji je sjedio par sjedala dalje, krene vikati: 'Sram vas bilo, to se ne radi u javnosti, niste čitali bonton.' Na to sam mu ja odgovorio: 'Gospodine, ako vam smeta, ne morate nas gledati.' No 30 sekundi kasnije djevojka, zaboravivši na tipa, opet me poljubi na isti način. Još se nije ni udaljila od mene, tip ju je šakom pogodio ravno u sljepoočnicu i još jednom posred glave, na što sam ja uletio prema njemu i dobio udarac u nos i ispod lijevog oka', priča nam naš sugovornik.